Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
10 มิ.ย. 2558

แรงซื้อหุ้นใหญ่ฟื้นตัวหนุนดัชนี SET กลับมายืน 1500-03 จุด แกว่งตัวขึ้นต่อไป
ดัชนี SET อยู่ที่ 1503.73 จุด +11.41 จุด +0.76% ปริมาณซื้อขาย 14,678  ลบ.
แนวรับ:       1495 , 1476-80        แนวต้าน:      1520-25
 
สรุปทิศทางและแนวโน้มตลาด
รอความชัดเจนการประชุม  กนง.บ่ายนี้…คาดคงดอกเบี้ยที่ 1.50%: SET ฟื้นตัวกลับมายืนได้เหนือ 1,495 จุด ถือว่าเป็นสัญญาณ “บวก” อีกครั้ง ขณะที่ปัจจัยพลิกผันระยะสั้นเป็นผลการประชุม กนง.บ่ายนี้ โดยในกรณีที่ กนง.คงดอกเบี้ยที่ 1.50% ตามคาด คาดว่าจะมีแรงซื้อต่อเนื่อง โดยเฉพาะหุ้นกลุ่มธนาคารขนาดใหญ่ อย่าง KBANK KTB รวมไปถึงหุ้นกลุ่มประกันชีวิต อย่าง BLA นอกจากนี้การคงดอกเบี้ยของ กนง.คาดว่าจะทำให้ค่าเงินบาทกลับมาแข็งค่าขึ้นระยะสั้น ซึ่งทำให้ความกังวลต่อการ “ปรับพอร์ต” ของนักลงทุนต่างชาติเหมือนกับการลดดอกเบี้ย กนง.ครั้งก่อน ลดลง
ในกรณีที่ กนง.ลดดอกเบี้ย จะเป็นปัจจัยบวกต่อกลุ่ม Leasing และกลุ่มหุ้นปันผล: ในกรณีที่เราคาดการณ์ผิด หรือ กนง.ประกาศลดดอกเบี้ยอีก 0.25% แม้จะเป็นปัจจัยบวกต่อการกระตุ้นเศรษฐกิจในระยะกลาง-ยาว แต่ระยะสั้นจะมีความเสี่ยงจากการอ่อนค่าของค่าเงินบาท และการ “ปรับพอร์ต” ของนักลงทุนต่างชาติ เพื่อล็อกความเสี่ยงจากค่าเงิน โดยกลุ่มหุ้นเช่าซื้อ และกลุ่มหุ้นปันผลจะเป็นกลุ่มหุ้นที่ได้รับผลดีโดยตรงจากการปรับลดดอกเบี้ย และแนะนำ “ซื้อ” SAWAD INTUCH ในกรณีนี้
 
หุ้นที่น่าสนใจทางเทคนิค
RPC “ซื้อ” ราคาหุ้นมีจังหวะดีดฟื้นตัวขึ้น สามารถกลับมายืนเหนือเส้นค่าเฉลี่ย 3 เดือนได้ พร้อมปริมาณการซื้อขายสูงขึ้นสนับสนุน เครื่องมือ MACD กลับมาเป็นบวกวันแรก เป็นจังหวะซื้อเก็งกำไร มีแนวต้านแรกที่บริเวณ 1.22 บาท และถัดไปที่ 1.28 บาท
MONO “ซื้อ” ราคาหุ้นฟื้นตัวจากฐานด้วยรูปแบบ Bullish Engulfing และออกจากกรอบ Sideways พร้อมปริมาณการซื้อขายสูงขึ้น เครื่องมือ DI- ตัด ADX ลง ยืนยันการจบแนวโน้มขาลง มีแนวต้านแรกบริเวณ 3.48 บาท และถัดไปที่ 3.60 บาท 
VGI “ซื้อ” ราคาหุ้นแกว่งฟื้นตัวขึ้นจากฐานบริเวณ 4.30 บาท เครื่องมือชี้ทิศทาง ADX เริ่มต่ำลงบ่งชี้การสิ้นสุดแนวโน้มขาลง เกิดสัญญาณ Bullish Divergence ในเครื่องมือ MACD เป็นจังหวะซื้อตามการฟื้นตัว แนวต้านแรกที่ 4.50 บาท และถัดไปที่ 4.70 บาท
 
Futures แนวรับ       แนวต้าน
SET50       980          990
                975         1000
Gold         18800        18950
               18600        19100
Oil           2190         2250
                2160         2300